laion/Wikipedia-Exotic huggingface dataset:
עינב (פירושונים)

האם התכוונתם ל... עינב – פרי הגפן עינב (שיר) – שיר של ג'יין בורדו מרכז עינב – אולם תרבות הנמצא במבנה גן העיר בתל אביב יישובים: ענב (יישוב) – יישוב קהילתי בשומרון ענב (עיר מקראית) – עיר מקראית בנחלת שבט יהודה, המזוהה בחורבה בדרום הר חברון עינאב – עיירה בלבנון אישים: זלמן עינב – אדריכל ישראלי רחלי עינב – בוטנאית ישראלית שמואל עינב – פרופסור ישראלי להנדסה ביו-רפואית שמואל עינב (איש עסקים) – איש עסקים שעסק בסחר קרקעות ביהודה ושומרון ענבה (פירושונים) נשים ששמן הפרטי הוא עינב
מטלוגרפיה

מטלוגרפיה (metallography) היא המדע והאומנות של הכנת משטחי מתכת כדי שאפשר יהיה לבחון אותם, על ידי ליטוש, הברקה, ואיכול כדי לחשוף את המבנים המיקרוסקופיים המרכיבים את המתכת. לאחר ההכנה, ניתן בקלות לנתח את הדוגמה בעזרת מיקרוסקופ אור או מיקרוסקופ אלקטרונים. טכנאי מנוסה יוכל לזהות סגסוגות ולחזות את תכונות החומר ודרכי העיבוד שלו, בשיטות מטלוגרפיות בלבד. חומרים קרמיים ופולימריים ניתן גם להכין בשיטות אלה, ומכאן המונחים קרמוגרפיה, פלסטוגרפיה, והמונח הכולל מטריאלוגרפיה. תפקיד ההכנה הוא לחשוף את המבנה האמיתי של החומר. החומרים עוברים הקשיה דרך חימום (thermosetting). כיום משתמשים באפוקסי בתהליך זה. בדרך כלל הדוגמה תידחס ותחומם לטמפרטורה גבוהה. בשלב הבא מלטשים את המתכת עם חומר מחוספס השורט ושוחק אותה. השימוש הנפוץ הוא בסיליקון קרביד בצורה של נייר זכוכית. שיטה אחרת היא בעזרת אבקת יהלום. ליטוש בעזרת יהלום נותן תוצאות טובות יותר בדרך כלל מנייר זכוכית, במיוחד אם יש צורך לחשוף נקבוביות. לבסוף יש להבריק את הדוגמה, זאת מבצעים בדרך כלל בעזרת אלומינה (אלומיניום אוקסיד) או סיליקה כדי לייצר גימור "חלק", נקי משריטות. קודם כל יש להתבונן בדוגמה ולראות אם ישנם אזורים שונים המנחים אותנו היכן כדאי להתבונן באמצעות המיקרוסקופ. לאחר מכן יש להתבונן במיקרוסקופ אור, תמיד לפני בחינה בעזרת מיקרוסקופ אלקטרונים. זאת משום ששימוש במיקרוסקופ אלקטרונים הוא יקר יותר ולוקח זמן רב יותר. מלבד זאת, ישנם מאפיינים מסוימים שניתן לראות רק בעזרת מיקרוסקופ אור, למשל צבע הדוגמה. דרך נוספת לניתוח הדוגמה היא בעזרת פיזור קרינת איקס (x-ray diffraction). בשיטה זו ניתן לגלות את האחוז של פאזות שונות הנמצאות בדוגמה, אם יש להן מבנה גבישי שונה. ישנן שיטות כמותיות לניתוח הדוגמאות המטלוגרפיות. מדידות אפשריות הן מדידת עובי השכבה המצפה את פני השטח, או קוטר של חלקיקים מפאזות מסוימות הנמצאים על פני השטח. למשל, גרפיט ספרואידית הנמצאת על פני משטח של ברזל משיך. מדידות אחרות הן מדידות שבר נפחי של פאזה מסוימת או מרכיב מסוים במתכת, מדידת גודל הגרעינים, מדידת גודל והתפלגות גודל של חלקיקים. הנדסת חומרים מטלורגיה מטלוגרפיה, באתר אנציקלופדיה בריטניקה (באנגלית)
Blue (אלבום של ג'וני מיטשל)

Blue (בעברית: כחול) הוא האלבום הרביעי של הזמרת והמוזיקאית ג'וני מיטשל, אשר יצא בשנת 1971. באלבום מטפלת מיטשל בנושאים אישיים, חוויות ומכאובים, בסגנון הפולק תוך כדי שימוש בכלים סטנדרטיים, בעיקר גיטרה ופסנתר. האלבום זה להצלחה מסחרית והגיע למקום החמישה עשר במצעדים בארצות הברית, ולמקום השלישי במצעדים הבריטים. לאחר ההצלחה הרבה לה זכו שלושת אלבומיה הראשונים של מיטשל, ומספר להיטים שיצאו מהם כמו Chelsea Morning,‏ Both Sides Now ו-Big Yellow Taxi, הייתה מיטשל בשורה הראשונה של אמני הפולק, ואחת ממודלי ההערצה של דור ילדי הפרחים. בתקופת שיא זו, שנת 1970, הפתיעה מיטשל את הציבור כאשר החליטה לקחת הפסקה מהופעות ולהקדיש את זמנה לטייל ברחבי אירופה. בתקופה שקדמה להחלטה, הגיעה מיטשל לנקודת שבר: מצד אחד זכתה להצלחה ולאהדה אליה מוזיקאים רבים שאפו להגיע. מצד שני בחייה האישיים חשה אומללות ופגיעות רבה, ניגוד חריף לאופן בו נתפסה בעיני הציבור. בעקבות הפער הרב בין איך שהיא מרגישה ואיך שתופסים אותה, עזבה אל אירופה, כאשר במהלך הטיול השירים שכתבה נבעו מאותן התחושות שעלו בה. מיטשל קיבצה את השירים הללו, בהחלטה להציג בפני מעריציה את מי שהיא באמת, אל תוך מה שהפך להיות האלבום "Blue". ב-'Blue' אין כמעט אפילו תו אחד נטול כנות בשירה. בתקופה זו בחיי לא הייתה לי שום הגנה. הרגשתי כמו נייר הצלופן על קופסאת סיגריה. הרגשתי שלא היו שום סודות מהעולם ושלא יכולתי להעמיד פני חזקה, או מאושרת. אך היתרון שבדבר היה במוזיקה, שגם שם לא היו שום שריונות. דרך שירי האלבום טיפלה מיטשל בנושאים רבים ושונים. בשירים כמו A Case of You ו-My Old Man שרה על אהוביה, ובמקביל שרה על פרידה בשיר The Last Time I Saw Richard. קיימים גם שירים המדברים על כמיהה, כמו על געגועיה לקליפורניה, All I Want בו היא מספרת מה היא מייחלת לעצמה, או River, שיר המספר על מועקה ועל רצונה לצאת ממצב אליו היא נקלעה. כמו כן, השיר Little Green, שנכתב עוד שנים לפני, היה וידוי של מיטשל לסוד מהעבר, כאשר בהיותה בת תשע עשרה ילדה בת בלתי חוקית, ונאלצה למסור אותה לאימוץ. שיר הנושא, Blue, הוא פואמה קצרה, ללא מבנה מוזיקלי שחוזר על עצמו, המדבר על משמעות השירים בשביל מיטשל. בזכות כנות בלתי מתפשרת וגילוי לב שלא נראה קודם, הפך האלבום עם יציאתו להצלחה מסחרית גדולה, ועד היום המוניטין שלו מתעצמים וגדלים. דרשתי מעצמי לגלות כנות גדולה ועמוקה יותר, היחשפות רבה יותר ביצירה שלי. כל זה בשביל להכיר תודה ולהחזיר לאנשים שלקחו את המוזיקה שלי אל חייהם אשר שינתה את הכיוון שלהם, שגרמה לנורות להכבות להם בראש ולהרגיש. המוזיקה מכה ברגשות שלהם, ועל מנת לעשות זאת, עליך להכות קודם כל ברגש של עצמך. בשנת 1999 – זכה להיכלל בהיכל התהילה של הגראמי, תואר שניתן לאלבום בעל ותק של עשרים וחמש שנה, אשר נחשב לאיכותי ומשמעותי מבחינה היסטורית. בשנת 2000 – הגיע האלבום למקום הראשון ברשימת "חמישים האלבומים הקנדיים של כל הזמנים". בשנת 2001 – דורג האלבום במקום הארבע עשרה ברשימת "מאה האלבומים הגדולים" של ערוץ VH1, המקום הגבוה ביותר אליו הגיעה מוזיקאית אישה. בשנת 2003 – דורג במקום השלושים בפרויקט הנרחב של מגזין ה"רולינג סטון", חמש מאות האלבומים של כל הזמנים. בשנת 2006 – האלבום נכלל ברשימת "מאה האלבומים של מגזין "טיים". בשנת 2020 – האלבום דורג במקום השלישי ברשימה המחודשת של 500 האלבומים הטובים ביותר בכל הזמנים. אתר האינטרנט הרשמי של Blue (באנגלית) מידע על האלבום Blue באתר MusicBrainz מידע על האלבום Blue באתר AllMusic האלבום Blue באתר Discogs האלבום Blue באתר ספוטיפיי מני ארנון, 50 שנה לאלבום הרומנים הגדול של ג'וני מיטשל, באתר הארץ, 22 ביוני 2021
סאני סנדובל

פול ג'ושוע "סאני" סנדובל (באנגלית: Paul Joshua "Sonny" Sandoval; נולד ב-16 במאי 1974) הוא זמר וראפר אמריקני. סנדובל הוא הסולן של להקת הרוק P.O.D. סנדובל נולד בסן דייגו שבקליפורניה לאם ממוצא גואמי-הוואיי ולאב ממוצא איטלקי-מקסיקני. הוא גדל בשכונה היספנית בסן דייגו והצטרף לכנופיה בגיל 13. הוא נהג לשתות ולהשתמש בסמים בתקופת נעוריו. למרות זאת, החליט סנדובל לשנות את חייו בעקבות מות אמו, נוצרייה אדוקה, מלוקמיה בגיל 37 ב-1992. סנדובל החל לעסוק בדת. לאחר מכן הצטרף סנדובל ללהקה בשם "חנוך", שווב ברנרדו, גייב פורטייו ומרקוס קוריאל היו חברים בה. הלהקה הפכה מאוחר יותר ל-P.O.D., ראשי תיבות של "Payable On Death". סנדובל מציין שהשפעותיו המוזיקליות הן מתחומי הרגאיי, הרוק והראפ. כל הסגנונות המוזיקליים הללו נוכחים בשירי הלהקה. הוא נישא לאשתו, שאנון, ב-1996, עמה יש לו שתי בנות ובן אחד. המצאת השם נביי (Nevaeh), שם בתו, מיוחסת לסנדובל. סנדובל חשף בתוכנית MTV שמשמעות השם היא "Heaven" (בעברית: גן עדן) מאוית הפוך. במשך רוב הקריירה שלו, היה סנדובל מוכר בזכות הראסטות שלו. אולם, ב-2008, לאחר הוצאת אלבום האולפן השביעי של P.O.D., ‏"When Angels & Serpents Dance", קיצר סנדובל את שערו. הוא דורג במקום ה-63 ברשימת זמרי המטאל הטובים בכל הזמנים על ידי "Hit Parader", מגזין אמריקני העוסק במוזיקת מטאל והארד רוק, ב-2006. אתר האינטרנט הרשמי של סאני סנדובל סאני סנדובל, במסד הנתונים הקולנועיים IMDb (באנגלית) סאני סנדובל, במסד הנתונים הקולנועיים KinoPoisk (ברוסית) סאני סנדובל, באתר ספוטיפיי סאני סנדובל, באתר MusicBrainz (באנגלית) סאני סנדובל, באתר Yandex.Music (ברוסית) סאני סנדובל, באתר Discogs (באנגלית) סאני סנדובל, באתר בילבורד (באנגלית) סיבוב ההופעות של The Warrior - האתר הרשמי צוות קידום P.O.D - קבוצת הרחוב הרשמית theSouthtown.com P.O.D. - Biography Harris, Dan. "Rock Star's Baby Name Rockets up Charts for Kids". ABC News. Lee, Jennifer 8. "And if It's a Boy, Will It Be Lleh?". The New York Times.
USA (ערוץ טלוויזיה)

USA Network הוא ערוץ טלוויזיה בכבלים המשודר בארצות הברית. הערוץ החל לשדר בשנת 1977 ונקרא תחילה ערוץ המדיסון סקוור גארדן. ב־1980 שינה את שמו ל־USA Network. הערוץ נמצא בבעלות תאגיד NBC, ומשדר מגוון של תוכנית טלוויזיה מקוריות, סדרות בשידורים חוזרים המשודרות בסינדיקציה, סרטי קולנוע ומשדרי ספורט (בעיקר טורנירים של גולף וטניס). נכון לשנת 2005 כ־89 מיליון משקי בית היו מנויים לערוץ. החל מאוקטובר 2007 שודר הערוץ גם בגרסת HDTV. ב־2008 זכה הערוץ לאחוזי הצפייה הגבוהים ביותר בשעות השיא מבין כל ערוצי הכבלים בארצות הברית. מיטות נשיקה (1993–1998; עונות 3–8) פסיפיק בלו (1996–2000) ניקיטה (1997–2001) מונק (2002–2009) החצי האפל (2002–2007) ה־4400 (2004–2007) בניחוש חוקר (2006–2014) סוכן מחוק (2007–2013) ד"ר סטיב־או (2007) חוק וסדר: כוונה פלילית (2007–2011) – במקור שודרה ברשת NBC משנת 2001. שומרת סוד (2008–2012) רופא להשכיר (2009–2016) צווארון לבן (2009–2014) פרשיות סמויות (2010–2014) Suits (2011–2019) חיות פוליטיות (2012) גרייסלנד (2013–2015) סירנה (2014–2015) מר רובוט (2015–2019) דיג (2015) המושבה (2016–2018) על הכוונת (2016–2018) מלכת הדרום (2016–2021) החוטאים (2017–2021) הטיהור (2018–2019) פירסון (2019) נראה אותך (2019–2020) ג'ון הנבל (2020; עונה שנייה) לרדת בגדול (2020–ההווה; עונה 18) WWE RAW ‏(2000–1993; מאז 2005 ועד ההווה) WWE SmackDown ‏(2019–2016) מדיה וקבצים בנושא USA בוויקישיתוף אתר האינטרנט הרשמי של USA (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
דיזל (חברה)

דיזל (Diesel S.p.A.) היא חברת עיצוב אופנה איטלקית שהוקמה בשנת 1978. היא ידועה ביותר בבגדיה המותאמים לפלח השוק הצעיר, במיוחד ג'ינסים, אך היא מוכרת כיום מוצרים רבים משעוני יד ועד בשמים. החברה בבעלות פרטית של מייסד החברה רנזו רוסו ובסיסה נמצא בעיר מולבנה בצפון איטליה. שווי החברה מוערך ב-1.2 מיליארד אירו והיא מעסיקה כ-3,300 עובדים. מוצרי קו הבישום שלה שייכים לחברת לוריאל. החברה פועלת ביותר מ-80 מדינות. ב־1976 החל רוסו לעבוד ביצרנית האופנה מולטקס שבעליה היה אדריאנו גולדשמיט. לאחר שנתיים שבהם עבד בחברה, רכש 40% ממנה הודות בעזרת הלוואה מאביו ושם החברה שונה לדיזל. ב־1985 רכש את יתר ההחזקות בחברה מגולדשמיט תמורת 500,000 דולר. ב־1986 מכירות החברה עמדו על 2.8 מיליון דולר, ושנה אחר כך עמדו על 25.2 מיליון דולר. החברה התפרסמה בפרסומות פרובוקטיביות, כדוגמת פרסומת המציגה תאונת דרכים שהנפגעים לבושים בבגדי המותג דיזל. מדיה וקבצים בנושא דיזל בוויקישיתוף אתר האינטרנט הרשמי של דיזל דיזל, ברשת החברתית פייסבוק דיזל, ברשת החברתית אקס (טוויטר) דיזל, ברשת החברתית אינסטגרם דיזל, ברשת החברתית טיקטוק Clare O’Connor (6 במרץ 2013). "Blue Jean Billionaire: Inside Diesel, Renzo Rosso's $3 Billion Fashion Empire". Forbes Magazine. נבדק ב-23 במרץ 2015. {{cite web}}: (עזרה) פז חסדאי‏, מעושרים: סקיני ג'ינס, באתר וואלה, 17 באפריל 2013 ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
Overcast

אוברקאסט (באנגלית: Overcast) הייתה להקת מטאלקור מבוסטון שבמסצ'וסטס, ארצות הברית. הלהקה שהייתה חלוצה בסגנון המטאלקור התחילה את דרכה באוגוסט 1991 והתפרקה בנובמבר 1998 לאחר מסע הופעות בארצות הברית. לאחר שמונה שנים, הלהקה התאחדה מחדש בשנת 2006 בראיין פייר (Brian Fair) סולן הלהקה, כיום סולן להקת Shadows Fall. מייק ד'אנטוניו בסיסט, כיום בסיסט ומיסד להקת Killswitch Engage. פיט קורטז (Pete Cortese) גיטריסט, כיום חבר בלהקת Seemless. סקוט מקוי (Scott McCooe) גיטריסט. ג'יי פיצג'רלד (Jay Fitzgerald) מתופף אתר האינטרנט הרשמי של Overcast Overcast, ברשת החברתית פייסבוק Overcast, באתר MusicBrainz (באנגלית) Overcast, באתר Discogs (באנגלית) Overcast, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חומצה ארכידונית

חומצה ארכידונית היא חומצת שומן רב-בלתי-רוויה מסוג אומגה 6. היא המקבילה הבלתי רוויה של חומצה ארכית, הנמצאת בשמן בוטנים (בלטינית ארכיס = בוטן). המבנה הכימי של חומצה ארכידונית הוא: חומצה קרבוקסילית קשורה לשרשרת של 20 פחמנים שבתוכה 4 קשרים כפולים בתצורת ציס. הקשר הכפול הראשון הוא בפחמן מספר 6 מצד אומגה. חומצה ארכידונית נפוצה בפוספוליפידים המרכיבות את ממברנות התאים בגוף האדם. כמו כן, נפוצה במוח. בתקשורת בין תאים נעשה שימוש בחומצה ארכידונית בתור מסר שניוני. היא אינה נחשבת חומצת שומן חיונית משום שהיא מופקת בגוף מחומצה לינולאית. יונקים החסרים את היכולת לייצר חומצה ארכידונית נאלצים לקבלה דרך המזון. מכיוון שהחומצה אינה נמצאת בצמחים, הן מוכרחות לקיים דיאטה קרניבורית. דוגמה לחיה כזו היא החתול. מדיה וקבצים בנושא חומצה ארכידונית בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
סאן מרקוס דה קולון

סאן מרקוס דה קולון (ספרדית: San Marcos de Colón) היא רשות מקומית בהונדורס. העיר נמצאת לאורך הכביש הפאן-אמריקאי, סמוך לגבול העיירה הניקרגואית, אסטלי. ישנם מספר אתרים השוכנים בקרבת מקום לסאן מרקוס דה קולון, ובהם הכנסייה הבפטיסטית וכנסיית ישו. האתרים הללו מתמקדים בעיקר ברעיון הנוצרי "אהבת השכן" באמצעות אספקה של אמצעים רפואיים, חינוכיים, כוח אדם ומימון לבתי יתומים, וכן פעילויות נוספות כגון מתן סיוע לנזקקים ועוד. האקלים באזור מתואר כטרופי באופן מסורתי. בכל אופן, עקב כריתת העצים הנפוצה וגובה רב (בין 1,066 ל-1,524 מטרים מעל פני הים), האקלים באזור אינו קבוע ומשתנה לעיתים קרובות. מדיה וקבצים בנושא סאן מרקוס דה קולון בוויקישיתוף ערך זה הוא קצרמר בנושא יישובים באמריקה המרכזית. אתם מוזמנים לתרום לוויקיפדיה ולהרחיב אותו.
טריאס

טריאס (Triassic) הוא תור בעידן המזוזואיקון. אורכו כ-50 מיליון שנים: מלפני כ-250 מיליון שנים עד לפני כ-200 מיליון שנים. תור הטריאס החל אחרי הכחדת פרם-טריאס, ההכחדה ההמונית הגדולה ביותר בתולדות כדור הארץ. בתור זה כמעט כל היבשות היו מאוחדות ביבשת-על אחת בשם פנגיאה. שטח רב ממנה, בעיקר בפנים היבשת, היה בעל אקלים מדברי בגלל הריחוק ממי ים החיוניים כמקור מים לגשמים. בתקופה זו התפתחו המחטניים. בתור הטריאס שגשגו הזוחלים האמניוטים שסיגלו לעצמם אורח חיים יבשתי מלא ומאפייניהם עזרו להם לשרוד בחום ובמדבר. במחצית הראשונה של תקופה זו שלטו בה הארכוזאורים, שמהם התפתחו מאוחר יותר התנינאים, הדינוזאורים והפטרוזאוריה, וזוחלים דמויי-יונקים שמהם התפתחו היונקים הקדמונים. בים שלטו סילוניות (ראשרגלאים) וזוחלים ימיים דוגמת פלסיוזאורים. במחצית השנייה של הטריאס התפתחו הדינוזאורים והיונקים הראשונים, אך שתי הקבוצות עדיין רק היוו חלק מהפאונה ולא שלטו בה. רק בעקבות הכחדת טריאס-יורה הפכו הדינוזאורים לשליטי היבשה, בעוד שהיונקים המשיכו לחיות בצל עד שהדינוזאורים נכחדו בסוף המזוזואיקון בהכחדת קרטיקון-שלישון. דינוזאורים: הררזאורוס אאורפטור גואייבסזאורוס דמונוזאורוס ליליינשטרנוס טיוווסו מאוסזאורוס פלטאוזאורוס צלופיזיס פרוקומפסוגנתוס פרוטואביס - כנראה בוטל זוחלים: אאופרקריה פופוזאורוס פוסטוסוכוס פרוטרוסוכוס פרסוכוס תניסתרופאוס סימבוספונדילוס שוניזאורוס שסטזאורוס פטיינוזאורוס אפיגיה הנודוס נותוזאורוס נאוסטיקואורוס טרינקסודון ליסטרוזאורוס פלסירה אחרים: אוזוסטרודון היבודוס טריאדובטרצ'וס מסטודונזאורוס סטאוריקוזאורוס טורף מין של דיצינודונט ליסטרוזאורוס היה נפוץ ביותר בטריאס תחתון פרוטרוסוכוס היה זוחל טורף דמוי תנין קיינוגנתוס היה זוחל קיינודונט דמוי-יונק צלופיזיס היה דינוזאור תרופוד שהופיע בטריאס עליון פלטאוזאורוס היה דינוזאור פרוזאורופוד שהופיע בטריאס עליון לוח הזמנים הגאולוגי מדיה וקבצים בנושא טריאס בוויקישיתוף טריאס, באתר אנציקלופדיה בריטניקה (באנגלית) ניו יורק טיימס, רמזים לאחד מאירועי ההכחדה הגדולים בהיסטוריה מסתתרים בסלעים באנגליה, באתר הארץ, 8 בפברואר 2022 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
שאטו או-בריון

שאטו או-בריון (צרפתית: Château Haut-Brion) היא אחוזה ויקב המיצרים יין בורדו. האחוזה נמצאת בעיר פסאק שבגראב, במחוז ז'ירונד שבצרפת. היקב מסווג כ"גידול ראשון" לפי סיווג היינות של 1855 בבורדו. הכרם משתרע על פני 109 אקרים (441,000 מטרים מרובעים) המפיקים 12,000 עד 15,000 ארגזי יין מדי שנה (ארגז מכיל תריסר בקבוקים). ממוקם באזור גראב, זוהי האחוזה היחידה שאינה נמצאת במדוק ושנכללה בסיווג היינות של 1855. אף על פי שסבורים שהענבים גדלים בשטח האחוזה מאז ימי הרומאים, המסמך הקדום ביותר המצביע על עיבוד חלקת אדמה מתוארך לשנת 1423. שאטו או-בריון מוזכר לראשונה ב-1525 כאשר ז'אן דה פונטה נשא לאישה את ג'ין דה בלון, שהביאה עימה בנדוניתה את אדמת או-בריון. או-בריון היה הגידול הראשון שיבואו לארצות הברית תועד בכתובים, היה זה כאשר תומאס ג'פרסון רכש שישה ארגזים במסגרת טיוליו בצרפת ושלח אותם לאחוזתו בווירג'יניה. או-בריון היה בבעלותם של אישים רמי מעלה ובהם: אדמירלים, ארכיבישוף, מצביא בכיר בצבא צרפת, מושל אקיטן, שלושה מראשי העיר של בורדו, שארל-מוריס דה טליראן, ומאוחר יותר היה שגריר ארצות הברית בפריז, וקלרנס דאגלס דילון, ששימש כמזכיר האוצר של ארצות הברית כאשר ג'ון פיצג'רלד קנדי כיהן כנשיא. כיום השאטו נמצא בבעלותה של הדוכסית דה מוכי, נכדתו של הבנקאי האמריקאי קלארנס דילון, עומדת בראש החברה הציבורית דומיין קלארנס דילון, וכך נהיה או-בריון לראשון שבגידולים הראשונים שהוא בבעלות אמריקאית. בשנות השישים היה או-בריון הראשון שבין הגידולים הראשונים שהשתמש במכלי תסיסה מפלדת אל-חלד. באדמת שאטו או-בריון 55% מהגפנים הנטועות הן מזן ענבים של קברנה סוביניון, 25% מרלו, 20% קברנה פראן. גילן הממוצע של הגפנים הוא 30 שנה. היין הראשון (Grand Vin) הקרוי שאטו או-בריון (ליקב גם יין שני) מותסס במכלי פלדת אל-חלד ומיושן בחביות מעץ אלון חדשות במשך 24 עד 27 חודשים, ומזוקק בעזרת שישה חלבוני ביצה לחבית. היינן הוא ז'אן-פיליפ דלמאס, שמאמין בתסיסה מבוקרת, אולם חמה וקצרה. כותב היומן המפורסם סמיואל פיפס (שכינה את השאטו בשם הו-בריאן (Ho-Bryan)), הפילוסוף ג'ון לוק, הקרדינל רישלייה ונשיא ארצות הברית תומאס ג'פרסון כתבו אודות איכותו הייחודית של היין המופק באו-בריון. בקבוק יין שאטו או-בריון דומה יותר בצורתו לזה המקובל ביינות בורגון, מאשר לצורתם של בקבוקי יינות בורדו. מדיה וקבצים בנושא שאטו או-בריון בוויקישיתוף אתר האינטרנט הרשמי של שאטו או-בריון דומיין קלארנס דילון: יינות: שאטו או-בריון K. MacNeil The Wine Bible pg 134 Workman Publishing 2001 ISBN 1563054345
שאטו לאטור

שאטו לאטור (צרפתית: Château Latour) היא אחוזת יין צרפתית, המייצרת יין שמדורג כגידול ראשון לפי סיווג היינות של 1855 בבורדו . שאטו לאטור ממוקם בשוליים הדרום-מזרחיים של הכפר פויאק שבאזור המדוק בצפון-מערב בורדו, בגבולו עם סנט-ג'וליין, כמה מאות מטרים מגדות שפך הנהר ז'ירונד. האחוזה מפיקה שלושה סוגי יין אדום. בנוסף ליין הראשון שלה (Grand vin), קיים מאז 1966 יין שני Les Forts de Latour, ויין שלישי המופץ מדי שנה מאז 1990 תחת התווית "פויאק". האחוזה מאוכלסת מאז ראשית המאה ה-14, ובשלהי המאה ה-14 הוקם חיל מצב 300 מטרים משפך הנהר על מנת להגן על השאטו מפני מתקפה במהלך מלחמת מאה השנים. מצודה זו, מגדל הסיינט-מובר או לה טור אן סיינט-מוברט, העניק את שמו לאחוזה הסובבת את המצודה והיה בידיים אנגליות עד לחוזה קסטיליון ב-1453. המגדל המקורי אינו קיים עוד, אולם בשנות העשרים של המאה ה-17, נבנה מגדל מעגלי (לה טור דה סיינט-לומברט) באחוזה ואף על פי שהוא תוכנן למעשה כמקום לגידול יונים, הוא נותר סמלם של הכרמים. למרות שגפנים היו נטועות באתר מאז המאה ה-14, לאטור נודע ככרם המניב יינות משובחים כבר מסוף המאה ה-17 כאשר ירש אותו אלכסנדר דה סגור, אשר הוסיף להחזקותיו את שאטו לאפיט ב-1716. ב-1718 בנו ניקולאס אלכסנדר, המרקיז דה סגור הרחיב את מעגל רכישותיו ביינות העילית וקנה את שאטו מוטון ושאטו קלון-סגור והחל ביצור יין המשובח באיכותו. למרות שיין שאטו לאטור לא האריך ימים כמו שאטו לאפיט, הרי שהוא קנה לעצמו מעמד ובשנת 1800 היה שווה פי עשרים יותר מאשר יין בורדו פשוט. סיווגו כאחד מארבעת הגידולים הראשונים בסיווג היינות של 1855 בבורדו הבטיח את הצלחתו המתמשכת ובשנות השישים של המאה ה-19 נבנה בניין השאטו הקיים עד לימינו. ב-1963 מכרו שלושת היורשים ממשפחת סגור שלושה רבעים ממניות שאטו לאטור לחברות הבריטיות הארווי מבריסטול ולקבוצת פירסון. ב-1989 רכשה את השאטו חברת אלייד ליונס בסכום של כ-110 מיליוני פרנקים וב-1993 הושבה הבעלות הצרפתית כאשר רכש אותו המיליארדר הצרפתי אמיל פינו עבור 86 מיליון פרנקים. לאטור בין הראשונים בגידולים הראשונים שהמיר את כל תהליך יצור היין שלו למודרני, כשהחליף את התסיסה בחביות עץ האלון הישנות ובמקום זאת התסיס את היין בחביות פלדת אל-חלד בשנות השישים. כרמי האחוזה נאמדים ב-780 דונם, מתוכם 470 דונם בסמוך לשאטו מכונים l'Enclos. זני הענבים הגדלים הם כ-80% קברנה סוביניון, 18% מרלו, ו-2% קברנה פראן ופטיט ורדו. היין הראשון, שאטו לאטור, מורכב מתמהיל של 75% קברנה סוביניון, 20% מרלו, ומידה שווה של פטיט ורדו וקברנה פראן, ועל פי רוב מניב תוצרת שנתית של כ-18,000 ארגזים (בכל ארגז תריסר בקבוקים). היין השני לה פורט דה לאטור מכיל 70% קברנה סוביניון ו-30% מרלו וממנו נעשים כ-11,000 ארגזים לערך. מדיה וקבצים בנושא שאטו לאטור בוויקישיתוף האתר הרשמי של שאטו לאטור (בצרפתית, אנגלית ויפנית) H. Johnson & J. Robinson. The World Atlas of Wine, p. 88, Mitchell Beazley Publishing, 2005. ISBN 1840003324 כריס קיזאק בדוקטור היין על שאטו לאטור
מלאבס

האם התכוונתם ל... אומלבס – כפר ערבי שעליו נבנתה המושבה פתח תקווה בשנת 1878 מלאבס – כינויה הערבי של העיר פתח תקווה מלאבס (מקומון) – אחד ממקומוני רשת שוקן בעבר, שהתאחד לתוך המותג העיר חוות מלאבס – אתר ארכאולוגי הממוקם בפתח תקווה מלאבס (זמר) – זמר ויוצר רוק ישראלי מלאבס (ממתק) – ממתק ממולא בשקדים
באני

לתעתיקים בַּאנִי, בַּנִי ובֵּנִי מספר משמעויות אפשריות. האם התכוונתם ל... מקומות באני (אי) (אנ') (Banie) – חלק מהאי ואניקורו שבאיי סנטה קרוז, מחוז טמוטו, איי שלמה בַּנִי (הרפובליקה הדומיניקנית) (Baní ובעבר Bany) – בירת מחוז פרביה ברפובליקה הדומיניקנית בני (Beni) – נהר גדול הזורם באמזוניה הבוליביאנית, אחד מיובליו של נהר מדיירה באני כתעתיק המילה Bunny ("ארנב") פלייבוי באני – שפנפנת פלייבוי באגס באני (Bugs Bunny) – דמות מצוירת של האחים וורנר באני (סרט קצר) (אנ') – סרט הנפשה ממוחשב משנת 1998 אחר בֵּנִי – קיצור ושם חיבה למי ששמו הפרטי בנימין; לאישים בשם זה ראו בנימין (פירושונים) באני (Bani) – חלוקת משנה של המטבע לאו רומני באני – צורת הרבים של תואר האצולה האירופאי באן (Bán) באן (פירושונים) בניה (פירושונים) בוני (פירושונים) המילה Bunny משמשת באנגלית בלשון הדיבור. השם הרשמי לארנב הוא Rabbit. ראו ארנבים.
צ'ינגדאו

צִ'ינְגְדָאוֹ (בסינית מפושטת: 青岛; בסינית מסורתית: 青島; בפין-יין: Qīngdǎo; ‏האזנה‏Ⓘ‏; מילולית "אי טורקיז") היא עיר נמל תת-מחוזית במחוז שאנדונג שבמזרח הרפובליקה העממית של סין. על פי מפקד האוכלוסין משנת 2020 אוכלוסיית תת-המחוז העירוני מנתה כ-10.07 מיליון תושבים, מתוכם כ-7.17 מיליון בשטח האורבני. העיר היא מרכז עסקים גדול שכלכלתה גדלה במהירות. הנמל שבעיר נחשב לנמל המרכזי במחוז שאנדונג ולאחד הנמלים הגדולים והעשירים ביותר במזרח סין. בשנת 1898 קיבלה הקיסרות הגרמנית לידיה את צ'ינגדאו לתשעים ותשע שנים. הגרמנים כינו את העיר צינגטאו. הם החזיקו בעיר עד 1914. עם פרוץ מלחמת העולם הראשונה כבשה יפן, שהייתה חלק ממדינות ההסכמה, את העיר לאחר המצור על צ'ינגדאו. במשך הזמן בו שלטו בעיר פיתחו הגרמנים תשתית תעשייתית נרחבת, שכללה הקמת מערכת חינוך, תאורת חשמל, מסילת רכבת וכו'. ההשפעות הגרמניות מורגשות מאוד בעיר, והסינים מתפארים בגרמניה הקטנה שלהם. מדי שנה מתקיים בעיר פסטיבל הבירה. מבשלת צינגטאו, שנוסדה בצ'ינגדאו ב-1903 על ידי גרמנים, היא בעלת שם עולמי. בשנת 2008 אירחה צ'ינגדאו את תחרויות השיט של אולימפיאדת בייג'ינג. ב-2018 העיר אירחה את מנהיגי מדינות ארגון שאנגחאי לשיתוף פעולה בפסגה משותפת שנערכה בעיר. בעיר ממוקמים המטות הראשיים של חברות הענק הסיניות Hisense לאלקטרוניקה והאייר (海尔/Hăiěr) למוצרי חשמל. תת-המחוז משתרע על פני 11,229 קמ"ר בחצי האי שאנדונג (אנ') שבמזרח מחוז שאנדונג על החוף הצפון-מערבי הים הצהוב וגובל בנציבויות העירוניות ינטאי מצפון-מזרח, ווייפאנג (אנ') ממערב וז'יג'או (אנ') מדרום-מערב. העיר מרוחקת כ-310 ק"מ מדרום-מזרח לבירת המחוז ג'ינאן, רובה מכוסה גבעות ולאורך הים חופי רחצה רבים. תת-המחוז העירוני צ'ינגדאו מחולק לשבע מועצות ושלוש נפות עירוניות: מועצת שְׁה-נָאן (市南区/Shìnán Qū) מועצת שְׁה-בֶּיי (市北区/Shìbĕi Qū) מועצת חְוָאנְגְדָאוֹ (黄岛区/Huángdăo Qū) מועצת לָאוֹשָׁאן (崂山区/Láoshān Qū) מועצת לִיצָאנְג (李沧区/Lĭcāng Qū) מועצת צֶ'נְג-יָאנְג (城阳区/Chéngyáng Qū) מועצת גִ'ימוֹ (即墨区/Jímò Qū) הנפה העירונית גְ'יָאוֹג'וֹאוּ (אנ') (胶州市/Jiāozhōu Shì) הנפה העירונית פִּינְגְדוּ (平度市/Píngdù Shì) הנפה העירונית לָאישִׂי (莱西市/Láixī Shì) ישראל נס ציונה, ישראל ארצות הברית לונג ביץ', קליפורניה, ארצות הברית ארצות הברית מיאמי, פלורידה, ארצות הברית אוקראינה אודסה, אודסה, אוקראינה ספרד בילבאו, חבל הבסקים, ספרד ליטא קלייפדה, ליטא אתר האינטרנט הרשמי של צ'ינגדאו (בסינית מפושטת ובסינית מסורתית) אתר האינטרנט הרשמי של צ'ינגדאו (ביפנית) אתר האינטרנט הרשמי של צ'ינגדאו (באנגלית) צ'ינגדאו, באתר אנציקלופדיה בריטניקה (באנגלית) China: Shāndōng (Prefectures, Cities, Districts and Counties) - Population Statistics, Charts and Map, www.citypopulation.de ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
רקפת (פגז)

רקפת, או בשמה הרשמי 105mm APAM-MP-T M117/1 Cartridge ‏ (APAM-MP-T - ראשי תיבות של Anti-Presonnel Anti-Material Multi-Purpose Tracer) היא כדור טנק רב תכליתי מתוצרת תעש, שנועד להחליף את הפלאשט. הרקפת נמצאת בשימוש בטנקים עם תותחים בקוטר 105 מ"מ כמו מרכבה סימן 2 וטנקי מגח במילואים. גרסה נוספת לפגז המותאמת לתותחים בקוטר 120 מ"מ הנמצאים בטנקים חדישים יותר נקראת "כלנית". השימוש המבצעי הראשון בפגזי הרקפת נערך במלחמת לבנון השנייה על ידי טנקים מחטיבה 7. הרקפת נועדה לשמש הן כפגז נ"א (נגד אדם) והן כפגז נפיץ, וזאת על מנת לחסוך בפגזים ובשטח אחסון בטנק. הפגז מכיל 6 מטענים בצורת דסקיות, וניתן לירות ב-4 מצבי ירי, אותם ניתן לכוונן באמצעות מנגנון הנמצא על קצה הרש"ק, בדומה לפלאשט. 4 מצבי הירי הם: נפיץ: כל 6 הדסקיות מתפוצצות עם הפגיעה במטרה. משמש כנגד מטרות רכות (ג'יפים, נגמ"שים וכו') נגד אדם: הדסקיות מתפזרות מעל המטרה, מתפוצצות באוויר ומפזרות מסדרון רסס של כ-200 מטרים על חי"ר מחופר. פעולה זו מבטלת את חסרונו הבולט של הפלאשט - העובדה שחיציו נורים בצורה אופקית ומאפשרים הסתתרות על-מנת להימנע מפגיעה. נגד מסוקים: הדסקיות מתפזרות בנקודה שנקבעה מראש ומתפזרות ברדיוס קטן על מנת לפגוע ברוטור המסוק. לפגיעה בתוך מבנה: הדסקיות מועפות קדימה מעבר לטווח שנקבע (בדרך כלל החלון) ויוצרות רסס בתוך המבנה. 105mm APAM-MP-T M117/1 Cartridge - Multi-Purpose - Anti-Personnel/Anti-Materiel, באתר התעשייה הצבאית קולקציית המלחמה החדשה, אתר יד לשריון, 11 ביוני 2018 אף על פי שתחמושת הטנק היא אחודה, ולכן על-פי מונחי צה"ל נקראת כדור (תחמושת), בקרב הציבור הרחב השתרש המונח פגז לתחמושת טנקים. בני מיכלסון, ‏השריון במלחמת לבנון השנייה, שריון 30, דצמבר 2008, באתר "יד לשריון"